ITD เซ็นสัญญาพัฒนาทวายระยะแรก 1.6 หมื่นไร่ลงทุน 1.7 พันล้านเหรียญฯ
ITD เซ็นสัญญาพัฒนาทวายระยะแรก 1.6 หมื่นไร่ลงทุน 1.7 พันล้านเหรียญฯ ซึ่งจะเปิดให้ผู้ประกอบการเข้าจองและสามารถใช้งานในพื้นที่ภายในปลายปี 59
7 ส.ค. 2558

ผู้สื่อข่าวรายงานว่า บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD และคู่สัญญากลุ่มธุรกิจร่วมทุนภายใต้บริษัทที่จดทะเบียนในประเทศเมียนมาได้ลงนามในสัญญาสัมปทานโครงการทวายระยะแรกกับคณะกรรมการเขตเศรษฐกิจพิเศษทวายของสาธารณรัฐแห่งสหภาพเมียนมาเพื่อพัฒนานิคมอุตสาหกรรมและระบบสาธารณูปโภคต่าง ๆ รวมพื้นที่ 27 ตารางกิโลเมตร
รวมทั้งบริษัทยังได้รับสิทธิในการพัฒนาพื้นที่นิคมอุตสาหกรรมเพิ่มเติมต่างหากอีก 8 ตารางกิโลเมตร รวมเป็นพื้นที่ขายประมาณ 16,000 ไร่ โดยใช้เวลาพัฒนาทั้งหมด 8 ปี คาดว่าจะใช้เงินลงทุนประมาณ 1,700 ล้านเหรียญสหรัฐ ซึ่งจะเปิดให้ผู้ประกอบการเข้าจองและสามารถใช้งานในพื้นที่ภายในปลายปี 59